samfélagsleg áhrif – heimsmarkmið sameinuðu þjóðanna
það er markmið íslandsbanka að vera hreyfiafl til góðra verka og að hafa jákvæð og uppbyggileg samfélagsáhrif með markvissum hætti. samfélagsmarkmið bankans samþætta samfélags- og umhverfisáhrif í starfsemi bankans og verðmætasköpun.  bankinn hefur einsett sér að styðja sérstaklega við fjögur af heimsmarkmiðum sameinuðu þjóðanna: menntun fyrir alla, jafnrétti kynjanna, nýsköpun og uppbygging og aðgerðir í loftslagsmálum.   hvað þýðir það fyrir þig sem starfsmann? þú þekkir heimsmarkmið sameinuðu þjóðanna og tekur mið af þeim í störfum þínum.
starfsmenn stuðla að góðum viðskiptaháttum og trausti á fjármálastarfsemi með því að hvetja til opinna samskipta. bankinn hvetur starfsmenn og ytri aðila til að tilkynna ef þeir verða varir við, hafa vitneskju eða grun um hugsanlegt misferli sem tengist starfsemi bankans. allir starfsmenn skulu upplýstir um ferla og verklag við tilkynningu meintra brota. bankinn verndar starfsmenn sem í góðri trú hafa tilkynnt um meint brot gegn því að þeir sæti misrétti sem rekja má til tilkynningar þeirra. hvað þýðir það fyrir þig sem starfsmann? þú tilkynnir grun um misferli til rétts aðila, t.d. frávik frá lögum og reglum, svik, fölsuð skjöl, misnotkun á upplýsingum, sé öryggi á vinnustað ekki uppfyllt eða ofbeldi.   þú þekkir ferla er varða tilkynningar á meintu misferli innan bankans.